La campanya “Reciclar para ConserMar” s'ha posat en marxa al Port de Sagunt
11 de juny 2021

![Imagen 1](/media/sp5fqm4x/93-c_mini.jpg)![Imagen 2](/media/bibbfnw2/93-c_maq2.jpg)

La campanya “Reciclar para ConserMar”, acció promoguda per la Consellería d'Agricultura, Desenvolupament Rural, Emergència Climàtica i Transició Ecològica, i Ecoembes, en col·laboració amb 22 ajuntaments costaners de tota la Comunitat Valenciana, està hui en el municipi. Inicia, d'esta manera, la seua gira per a després desplaçar-se a la província d'Alacant i acabar a la ciutat de Castelló de la Plana.

  

La campanya, que té per objectiu fomentar la recollida selectiva dels residus d'envasos generats a l'entorn de les platges, recorrerà entre l'11 de juny i l'11 de juliol les 22 platges seleccionades de les províncies d'Alacant, Castelló i València.

  

Durant tot el matí, l'equip de ConserMar està atenent la ciutadania que s'acosta des d'un estand situat a la platja del Port de Sagunt, concretament, a l'altura de la plaça de la Concòrdia. L'objectiu és informar la ciutadania de la importància de no abandonar els residus a les platges i realitzar una separació correcta d’estos. A més, es resoldran possibles dubtes sobre on i com cal depositar un determinat residu, fent possible el seu posterior reciclatge. Estes accions _in situ_ permeten arribar al major nombre possible de veïns i conscienciar-los que l'acció de reciclar l'hem de realitzar en qualsevol situació i lloc. 

  

Esta iniciativa té per objectiu fomentar entre els ciutadans la recollida selectiva de residus d'envasos generats a l'entorn de les platges (llandes, briks, envasos de plàstic…) i cridar l'atenció per a frenar la _basuraleza_, és a dir, l'abandó dels residus a les platges. L'acció reforçarà la importància de la separació domèstica dels residus i el seu depòsit en els contenidors corresponents per a afavorir el seu reciclatge. Amb tot això, s'ajuda a reduir la contaminació, millorar la qualitat mediambiental i contribuir a l'economia circular dels envasos.

  

En definitiva, es tracta d'implicar la ciutadania com a agent activa preservadora del patrimoni comú que representen les platges, valorant-les com el que són, un tresor natural en l'ús i el gaudi del qual està basat a més en bona part el nostre desenvolupament econòmic. 

  

A través de la web  [www.reciclarParaConserMar.es](http://reciclarparaconsermar.es/) es podrà conéixer el desenvolupament de la campanya i el dia en què l'equip visitarà cada platja.

  

![Imagen sin texto alternativo.](/media/cxybd1q2/93-c_cuerpo.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-campanya-reciclar-para-consermar-s-ha-posat-en-marxa-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-campanya-reciclar-para-consermar-s-ha-posat-en-marxa-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-campanya-reciclar-para-consermar-s-ha-posat-en-marxa-al-port-de-sagunt/ "Linked In")
*   [](mailto:?body=https://aytosagunto.es/va/actualitat/la-campanya-reciclar-para-consermar-s-ha-posat-en-marxa-al-port-de-sagunt/)